Heikki Kossi

Heikki Sakari Kossi (s. 6. joulukuuta 1969 Tampere) on suomalainen foley-artisti eli elokuvien jälkiäänitettävien kohtausäänien tekijä. Kossi on tehnyt yli 400 foley- ja muuta äänityötä sekä Suomessa että maailmalla. Hän työskentelee nykyisin entistä enemmän kansainvälisissä tuotannoissa, kuten vuonna 2016 ensi-iltansa saaneessa animaatioelokuvassa Pikku prinssiHeikki Kossi teki foley-tehosteet Pikku prinssi -elokuvaan , Kp24.fi 9.6.2016. viitattu 11.6.2016.. 

Kossi on tehnyt foley-äänet muun muassa parhaan äänityksen Oscar-palkinnon vuonna 2021 voittaneeseen elokuvaan Metallin soundi ja edellisvuonna samassa sarjassa ehdolla olleeseen elokuvaan Ad Astra. Foley-artisteja ei kuitenkaan ”alihankkijoina” lueta mukaan tuossa kategoriassa palkittaviin tiimeihin.

Muusikkona toiminut Kossi opiskeli äänisuunnittelua vuodesta 1997 lähtien Turun kristillisessä opistossa. Foley-tehosteiden tekoon Kossi tutustui harjoittelupaikassaan Kikeono Film Sound Oy:ssä, jossa hän avusti äänien teossa elokuvaan Lakeuden kutsu. Vuonna 2001 Kossi sai paikan Itse valtiaat -animaatiosarjan tuotantotiimissä äänisuunnittelijana ja foley-artistina. Vaimonsa työn takia Kossin perhe muutti Kokkolaan, jonne Heikki Kossi perusti nimellä H5 Film Sound Oy toimivan foley-studionsaKinnunen, Kalle: Päre + rasvatut kädet = Polvi menee leffassa sijoiltaan. Heikki Kossi tekee studiossaan äänet moniin eurooppalaisiin elokuviin. Suomen Kuvalehti 25/2015, 18.6.2015 (maksullinen).. Yrityksellä on toimipiste myös Helsingissä.Pitkänen, Pasi: Heikki Kossi Interview, The Audio Spotlight -sivusto 17.12.2015. Viitattu 11.6.2016. Heikki Kossi on toiminut kokkolalaisen jalkapalloseura KPV:n maalivahtivalmentajana. 

Foley-artismin ohella Kossi on toiminut elokuvissa myös äänisuunnittelijana, äänileikkaajana, ohjaajana, käsikirjoittajana, muusikkona ja kuvaajana.

Kossi sai vuonna 2017 elokuvataiteen valtionpalkinnon. Kossi kutsuttiin Yhdysvaltain elokuva-akatemian jäseneksi 2025.

2023 Kossi muutti pois Suomesta ja aloitti työskentelemään Kaliforniassa elokuvaääneen keskittyvässä Skywalker Soundissa. Skywalker Sound on osa Disney-konserniin kuuluvaa Lucasfilm-tuotantoyhtiötä. Kossi palasi työskentelemään Suomesta käsin 2025.

 Valikoitu filmografia 
 2020-luku 

 2025: F1: The Movie – foley artist
 2025: Näin koulutat lohikäärmeesi – foley artist
 2025: Andor (12 jaksoa) – foley artist
 2025: The Electric State – foley artist
 2024: Nosferatu – foley artist
 2024: Mufasa: Leijonakuningas – foley artist
 2024: Lumous – foley artist
 2024: Here – foley artist
 2024: Gaucho Gaucho – foley artist
 2024: A Rare Grand Alignment – supervising soudn editor, foley artist
 2024: In Waves and War – foley artist
 2024: Itse ilkimys 4 – foley artist
 2024: Inside Out 2 – foley artist
 2023: Toive – foley artist
 2023: The Marvels – foley artist
 2023: The First Class – foley artist
 2023: Kuolleet lehdet – foley artist
 2023: Ahsoka (8 jaksoa) – foley artist
 2023: Elemental – foley artist
 2023: White Plastic Sky – foley artist
 2023: Chang Can Dunk – foley artist
 2023: Sirpaleiden talo – foley artist, äänisuunnittelija, äänen päälleäänityksen miksaaja
 2023: Luther: The Fallen Sun – foley artist
 2023: The Integrity of Joseph Chambers – foley artist
 2022: Kätyrit 2: Grun tarina – foley artist 
 2022: Veden vartija – foley artist
 2022: Rakkaani merikapteeni – foley artist
 2022: Armageddon Time – foley artist
 2022: A House Made of Splinters – foley artist
 2021: Hytti nro 6 – foley artist, foley editor
 2021: Sorjonen: Muraalimurhat – foley artist
 2021: Sokea mies joka ei halunnut nähdä Titanicia – foley artist, äänisuunnittelija

 2021: Birds of Paradise – foley artist
 2021: The United States vs. Billie Holiday – foley artist
 2020: On the Rocks – foley artist
 2020: Piemonten tryffelinmetsästäjät – foley artist
 2020: Hillbilly Elegy – foley artist
 2020: Metsäjätti – foley artist
 2020: Tiikerit – foley artist
 2020: Lauluja rakkaudesta – foley artist
 2019 ja aiemmin 
 2019: Ad Astra – foley artist
 2019: Metallin soundi – foley artist
 2019: The Kingmaker – foley artist
 2019: The Cave – foley artist
 2019: Mestari Cheng – foley artist
 2018: Tuntematon mestari – foley artist
 2018: Luis & the Aliens – foley artist
 2018: Viulisti – foley artist
 2017: Borg vs. McEnroe – äänisuunnittelija, foley editor, vastaava ääniteknikko
 2017: Armomurhaaja  – foley artist
 2017: Tuntematon sotilas – foley artist
 2017: Nordenskiölds sista expedition – foley artist
 2016: Hymyilevä mies – foley artist
 2016: Antboy 3 – foley supervisor, foley artist
 2015: Pikku prinssi – foley artist
 2015: Armi elää – foley artist
 2015: Luokkakokous – foley artist
 2014: Big Game – foley supervisor
 2014: Vadelmavenepakolainen – foley artist
 2013: 21 tapaa pilata avioliitto – foley artist
 2013: Filth – foley supervisor
 2012: Berberian Sound Studio – foley supervisor
 2010: Rare Exports – foley supervisor, foley artist
 2009: Postia pappi Jaakobille – foley artist
 2007: Family Meeting – ohjaaja, käsikirjoittaja, tuottaja
 2005: Äideistä parhain – foley artist

Lähteet

Aiheesta muualla
Heikki Kossin luento ”Näin syntyvät elokuvan äänet”, video 25 min, Yle Areena

Luokka:Suomalaiset elokuva-alan henkilöt
Luokka:Suomalaiset äänisuunnittelijat
Luokka:Suomalaiset basistit
Luokka:Vuonna 1969 syntyneet
Luokka:Elävät henkilöt